สวัสดีค่ะ พอดีอยากจะปรึกษาเรื่องการฝังยาคุมกำเนิดแล้วประจำเดือนไม่มา5-6เดือนแล้วค่ะ มันจะเป็นอะไรไมค่ะ ฝังเข็มมา1ปี1เดือนได้แล้วค่ะ
สวัสดีค่ะ ผลข้างเคียงของยาฝังคุมกำเนิดประมาณ 3 ใน 5 ราย จะมีประจำเดือนมาแบบกะปริดกะปรอย แต่จะมีปริมาณน้อยๆ อาจเกิดนานเป็นปีได้ประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วประมาณ 1 ใน 5 ราย จะไม่มีประจำเดือนมาดังนั้น การที่ประจำเดือนไม่มา จึงน่าจะเกิดจากผลข้างเคียงของยาฝังคุมกำเนิดค่ะ ซึ่งเกิดจากฮอร์โมนไปทำให้เยื่อบุโพรงมดลูกฝ่อบางลง ไม่ได้ส่งผลอันตรายแต่อย่างใดส่วนการตั้งครรภ์นั้น มีโอกาสเป็นไปได้น้อยมาก เพราะยาฝังคุมกำเนิด ถือว่ามีประสิทธิภาพในการป้องกันการตั้งครรภ์ดีมาก โดยมีโอกาสตั้งครรภ์ได้เพียง 0.05% ค่ะ